ⴰⵙⵙ ⴰⵎⴰⴹⵍⴰⵏ ⵏ ⵜⵎⵖⴰⵔⵜ

ⴰⵙⵙ ⴰⵎⴰⴹⵍⴰⵏ ⵏ ⵜⵎⵖⴰⵔⵜ ⵏⵉⵖ ⴰⵙⵙ ⴰⴳⵔⴰⵖⵍⴰⵏ ⵏ ⵜⵎⵖⴰⵔⵜ ⵏⵉⵖ ⴰⵙⵙ ⵏ ⵜⵎⵖⴰⵔⵜ , ⵉⴳⴰ ⴰⵙⴼⵓⴳⵍⵓ ⴰⵎⴰⴹⵍⴰⵏ ⴳ ⵡⴰⵙⵙ ⵡⵉⵙⵙ ⵜⴰⵎ ⵏ ⵎⴰⵕⵚ ⵏ ⴽⵓ ⴰⵙⴳⴳⵯⴰⵙ. ⵏⵏⴰ ⴳ ⵉⵜⵜⵉⵍⵉ ⵓⵙⴼⵓⴳⵍⵓ ⴷ ⵓⵙⵎⵖⵔ ⴷ ⵜⴰⵢⵔⵉ ⵏ ⵜⵎⵖⴰⵔⵜ ⵅⴼ ⵉⵙⵓⵔⴰⵙ ⵏⵏⵙ ⵉⴷⵎⵙⴰⵏⵏ ⴷ ⵉⵙⵔⵜⴰⵏⵏ ⴷ ⵉⵏⴰⵎⵓⵏⵏ. ⴳ ⴽⵔⴰ ⵏ ⵜⵎⵉⵣⴰⵔ ⴰⵎ ⵛⵛⵉⵏⵡⴰ ⴷ ⵔⵓⵙⵢⴰ ⴷ ⴽⵓⴱⴰ, ⴰⵔ ⵜⵜⴰⵡⵉⵏⵜ ⵜⵎⵖⴰⵔⵉⵏ ⵜⵉⴳⴳⴰ ⴳ ⵡⴰⵙⵙ ⴰⴷ.
ⴰⵙⵙⵎⵖⵔ ⵙ ⵜⵎⵖⴰⵔⵜ ⴳ ⵜⴼⵓⴳⵍⴰ ⴰⴷ ⵢⵓⵙⴰⴷ ⴷⴼⴼⵉⵔ ⵎⴰⴷ ⵉⵍⵍⴰ ⵓⵙⴳⵔⴰⵡ ⴰⵎⵣⵡⴰⵔⵓ ⵏ ⵜⴰⵎⵓⵏⵜ ⵜⴰⴷⵉⵎⵓⵇⵕⴰⵟⵉⵜ ⵜⴰⵎⴰⴹⵍⴰⵏⵜ  ⵏ ⵜⵎⵖⴰⵔⵉⵏ ⴳ ⴱⴰⵔⵉⵙ ⴰⵙⴳⴳⵯⴰⵙ ⵏ 1945. ⵉⵜⵜⵢⴰⵡⵙⵙⴰⵏ ⵎⴰⵙ ⵜⴰⵎⵓⵏⵜ ⵜⴰⵎⴰⴹⵍⴰⵏⵜ ⵜⴰⴷⵉⵎⵓⵇⵕⴰⵟⵉⵜ ⵏ ⵜⵎⵖⴰⵔⵉⵏ ⵜⵜⵙⴽⵔ ⵙⴳ ⵜⵎⵔⵙⴰⵍ ⵏ ⵉⴽⴰⴱⴰⵔⵏ ⵉⵏⵊⵎⴰⵡⵏ, ⴷ ⵉⴳⴰ ⵓⵙⵎⵖⵔ ⴰⵎⵣⵡⴰⵔⵓ ⴰⵎⴰⴹⵍⴰⵏ ⵏ ⵡⴰⵙⵙ ⴰⵎⴰⴹⵍⴰⵏ ⵏ ⵜⵎⵖⴰⵔⵜ, ⵡⴰⵅⵅⴰ ⴽⵔⴰ ⵏ ⵉⵎⵔⵣⵓⵜⵏ ⴰⵔ ⵜⵜⵉⵏⵉⵏ ⵎⴰⵙ ⴷ ⴰⵙⵙ ⴰⵎⴰⴹⵍⴰⵏ ⵏ ⵜⵎⵖⴰⵔⵜ ⵉⵍⵍⴰ ⵅⴼ ⵜⵉⵣⵉ ⵏ ⴽⵔⴰ ⵏ ⵉⵙⵍⴰⴳⵏ ⵏ ⵜⵎⵖⴰⵔⵉⵏ ⵏⵏⴰ ⵉⵍⵍⴰⵏ ⴳ ⵉⵡⵓⵏⴰⴽ ⵉⵎⵓⵏⵏ.

ⴳ ⴽⵔⴰ ⵏ ⵉⴷⵖⴰⵔⵏ, ⴰⵔ ⵉⵜⵜⵓⵙⵓⵜⵍ ⵅⴼ ⵜⴼⵔⵉⵙⵉⵏ ⵜⵉⵙⵔⵜⴰⵏⵉⵏ ⵏⵏⴰ ⵉⵜⵜⵎⵓⵏⵏ ⴷ ⵡⴰⵙⵙ ⵏ ⵜⵎⵖⴰⵔⵜ, ⴷ ⴰⵔ ⵉⵜⵜⴳⴳⴰ ⵓⵙⵎⵖⵔ ⴰⴷ  ⴰⵎ ⵓⵙⴼⵓⴳⵍⵓ ⵉⵎⵎⵔⴽⴽⵙⵏ ⴰⴽⴷ ⵡⴰⵙⵙ ⵏ ⵜⵎⴰⵔⴰⵡⵜ ⴷ ⵡⴰⵙⵙ ⵏ ⵜⴰⵢⵔⵉ. ⵎⴰⵛⴰ ⴳ ⵉⴷⵖⴰⵔⵏ ⵢⴰⴹⵏⵉⵏ, ⴰⵔ ⵉⵜⵜⵎⵓⵏ ⵓⵙⵎⵖⵔ ⵙ ⵓⵏⴰⵎⴽⴰⵙⵔⵜⴰⵏ ⴱⴰⵀⵔⴰ ⵉⴷⵓⵙⵏ ⴷ ⵓⵙⵙⵓⵜⵔ ⵏ ⵡⴰⵏⴰⵡⵏ ⵏ ⵓⴼⴳⴰⵏ ⵙⴳ ⵜⵎⵙⵎⵓⵏⵉⵏ ⵏ ⵜⴳⵔⴰⵡⵜ ⵜⴰⵎⴰⴹⵍⴰⵏⵜ, ⵉ ⵓⵙⵙⵍⵎⴷ ⴰⵏⴰⵎⵓⵏ ⵅⴼ ⵜⴳⵔⴰⵡⵍⴰ ⵏ ⵜⵎⵖⴰⵔⵜ ⴳ ⵓⵎⴰⴹⴰⵍ. ⴽⵔⴰ ⵏ ⵎⴷⴷⵏ ⴰⵔ ⵙⴼⵓⴳⵍⴰⵏ ⵙ ⵡⴰⵙⵙ ⴰⴷ ⵙ ⵜⵎⵙⵍⵙⴰ ⵏ ⵉⴼⵉⵍⵓⵍⵏ ⵉⵣⵡⵉⵡⵖⵏ ⵏ ⵜⵙⵓⵏⵏⴹⵜ.

ⴰⵔ ⵉⵜⵜⵓⵡⵙⴼⵓⴳⵍⴰ ⵙ ⵡⴰⵙⵙ ⴰⵎⴰⴹⵍⴰⵏ ⵏ ⵜⵎⵖⴰⵔⵜ ⵙ ⵜⵓⴳⵜⵜ ⵏ ⵜⵖⴰⵔⴰⵙⵉⵏ ⴳ ⵎⴰⵕⵕⴰ ⵜⵉⵎⵓⵔⴰ ⵏ ⵓⵎⴰⴹⴰⵍ. ⵉⴳⴰ ⴰⵙⵙ ⵏ ⵜⵉⴳⴳⴰ ⵜⴰⵏⴰⵎⵓⵔⵜ ⵜⵓⵏⵚⵉⴱⵜ ⴳ ⵜⵓⴳⵜⵜ ⵏ ⵜⵎⵉⵣⴰⵔ, ⵎⴰⵛⴰ ⴳ ⵜⵎⵉⵣⴰⵔ ⵢⴰⴹⵏⵉⵏ ⴰⵔ ⵙⵉⵙ ⵙⴼⵓⴳⵍⵓⵏ ⵙ ⵡⵓⴷⵎ ⴰⵏⴰⵎⵓⵏ ⵏⵉⵖ ⴰⴷⵖⴰⵔⴰⵏ. ⵜⴰⵎⴰⴷⴷⴰⵙⵜ ⵏ ⵜⵎⵜⵜⴰ ⵉⵎⵓⵏⵏ  ⴰⵔ ⵜⵙⵎⵖⵓⵔ ⴰⵢⴰⴷ ⵉⵣⵔⵉⵏ ⵙ ⵓⵎⵢⴰⴳ ⵅⴼ ⴽⵔⴰ ⵏ ⵜⵎⵙⵙⵉⵔⵜ ⵏⵉⵖ ⵜⴰⵙⵏⵓⴱⴳⵜ ⵏⵉⵖ ⴰⵙⵏⵜⵍ ⵉⵥⵍⵉⵏ ⵙ ⵉⵣⵔⴼⴰⵏ ⵏ ⵜⵎⵖⴰⵔⵜ.

ⴳ ⴽⵔⴰ ⵏ ⵜⴰⵙⴳⵉⵡⵉⵏ ⵏ ⵓⵎⴰⴹⴰⵍ, ⵙⵓⵍ ⴰⵔ ⵉⵎⵎⴰⵍ ⵡⴰⵙⵙ ⴰⵎⴰⴹⵍⴰⵏ ⵏ ⵜⵎⵖⴰⵔⵜ ⵉⵥⵓⵕⴰⵏ ⵏⵏⵙ ⵉⵙⵔⵜⴰⵏⵏ, ⵉⵜⵜⵢⴰⵡⵙⵙⴰⵏ ⵙ ⵜⵡⴰⴷⵉⵡⵉⵏ ⴷ ⵜⵖⵓⵔⵉⵡⵉⵏ  ⵃⵎⴰ ⴰⴷ ⵉⵜⵜⵓⵙⴽⴰ ⵓⵙⵏⴼⵍ ⴰⵣⵡⴰⵔⴰⵏ ⵉ ⵜⵎⵙⴰⵔⵜ ⴰⴷ. ⴷ ⴳ ⵜⵙⴳⵉⵡⵉⵏ ⵢⴰⴹⵏⵉⵏ, ⵙⵍⴰⵡⴰⵏ ⴰⴽⴽⵯ ⴳ ⵜⵎⵉⵣⴰⵔ ⵏ ⵜⵉⵡⵕⵓⴱⴱⵉⵏ, ⵉⴳⴰ ⴰⵙⵙ ⴰⵏⴰⵎⵓⵏ ⴰⴷⵍⵙⴰⵏ ⵙ ⵡⴰⵟⵟⴰⵚ, ⵏⵏⴰ ⵉⵜⵜⵎⵓⵜⵜⵓⵍⵏ ⵅⴼ ⵓⵙⵎⵖⵔ ⵏ ⵜⵎⵟⵟⵓⵜ ⴷ ⵜⵓⵡⵜⵎⵜ ⴰⴽⴽⵯ.

ⵉⵙⴰⵖⵓⵍⵏ